Vilniaus Ąžuolyno progimnazija

Vilniaus „Ąžuolyno“ progimnazija – dieninė, savarankiško mokymosi bendrojo lavinimo mokykla Vilniuje, vykdanti pradinio, pagrindinio ir papildomo ugdymo programas. Įstaigos kodas 190006395. Istorija Vilniaus 50-oji pagrindinė mokykla įkurta 1980 m. ir jau 1981 m. sausį į naują, modernią mokyklą, pastatytą vaizdingame Lazdynų šlaite, įsikėlė pirmieji mokiniai ir mokytojai. Prie mokyklos išlikusi senų ąžuolų giraitė, iš kurios 1996 m. ir kilo mokyklos pavadinimas. 1982 m. išleista 1-oji abiturientų laida. 1983 m. mokykloje atidarytos sportinio profilio klasės. Jose išaugo daug garsių Respublikos sportininkų, iškovota šaunių pergalių. 1983 m. jaunai ir perspektyviai mokyklai suteikta teisė formuoti sustiprinto vokiečių kalbos mokymo klases. Prasidėjo pirmieji laimėjimai miesto ir respublikinėse vokiečių kalbos olimpiadose, bendradarbiavimas su užsienio mokyklomis. 1994 m. mokyklą baigė I mokinių laida su sustiprintu vokiečių kalbos mokymu. 1996 m. suformuotos pirmosios sustiprinto anglų kalbos mokymo grupės. Nuo 2008/2009 mokslo metų „Ąžuolyno“ mokykla tapo pagrindine. Bendradarbiaudama su „Žėručio“ pradine mokykla bei „Minties“ gimnazija, ji yra vidurinioji Lazdynų mikrorajono bendrojo lavinimo mokyklų grandis. Mokykla realizuoja pradinio ugdymo programą (I–IV klasės) ir pagrindinio ugdymo programos I dalį (V–VIII klasės). Vykdomas ankstyvasis ir pagilintas anglų kalbos mokymas. 2011 m. „Ąžuolyno“ vidurinė mokykla atšventė savo 30-ties metų jubiliejų. Nuo 2011/2012 mokslo metų mokykla vadinasi Vilniaus „Ąžuolyno“ progimnazija. Šiuo metu mokykloje mokosi apie 1000 mokinių, dirba 65 kvalifikuoti pedagogai. Yra 15 pradinių ir 22 vyresniosios klasės. Direktoriai 1980 m. Jonas Saladžius (matematikas) 1985 m. Sigitas Saladžinskas (matematikas) 1986 m. Vidmantas Tarabilda (matematikas) 1988 m. Kęstutis Butkus (fizikas) 1993 m. Audrius Tavoras (geografas) Žymūs mokiniai Vilius Nikitinas, AB „Lietuvos geležinkeliai“ teisės tarnybos viršininkas Gediminas Nadtočis (Natas), dainininkas Laurynas Kasčiūnas, Seimo narys Deimantė Dieninytė, (Hey! Mix), dainininkė Mindaugas Mozūras, Vinted technologijų vadovas Nuorodos Mokyklos svetainė